**3g Ng Grønland og selvstændigheden 11. dec. 2024**

Lektie: se videoen **Hvorfor vil grønlænderne løsrive sig fra Danmark?**

URL: <https://www.youtube.com/watch?v=4jMJRkarzyM> (15 min, dansk tale og tekst)

Uploadet af **P3 Essensen**, 13. august 2020

*”I snart 300 år har Grønland og Danmark hørt sammen, men ifølge mange grønlændere skal Grønland i fremtiden være et selvstændigt land. Jeg er taget til Rigsfællesskabets nordligste egne for at finde ud af hvorfor. Gennem researchen og arbejdet med det her emne er jeg blevet en hel del klogere. Det er nærmest kun, når jeg lytter til Dronningens nytårstale, eller når Trump har lyst til at lave en handel, at jeg tænker på Grønland. Men Grønlænderne har gennem flere hundrede år både måtte leve med, underlægge sig og forholde sig til danskerne, og det skal der i manges øjne laves om på. Jeg har besøgt Grønland for at finde ud af, hvorfor et flertal gerne vil løsrive sig fra det danske kongerige og blive et selvstændigt land. Det har været en stor oplevelse for mig at lytte til grønlænderne, og jeg håber, du vil se med. /Victor Schrøder Friis”*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Opgavesættet besvares skriftligt (1-3 elever/”gruppe”), dernæst fælles opsamling. I kan med fordel afspille videoen – samt stoppe og spole – mens I besvarer de nogenlunde kronologiske opgaver. Tip: Kig først opgavesættet igennem, så I ved, hvilke oplysninger, I skal forsøge at opsnappe.

**Opgave 1. Gør tidslinjen færdig i Tabel 1.**

Tabel 1. Tidslinje over begivenheder nævnt i videoen. Der mangler tre årstal samt en række informationer.

|  |  |
| --- | --- |
| **Årstal / periode** | **Hvad skete der på Grønland? (tip)** |
| 1721 | (Egede) |
| 1953 | (amt) |
| 1950’erne | (investering) |
|  | USA havde indirekte fået lov af Danmark at have atomvåben på Grønland! |
| 1960’erne | (løn) |
|  | Amerikansk B52 bombefly styrter ned ved Thulebasen med 4 brintbomber, hvilket spreder radioaktivt materiale i området |
| 1979 | (hjemmestyre) |
| 1985 | Grønland får sit eget flag, Erfalasorput (betyder: vores flag) – fra videoen i går |
| 2009 | (lov) |
| 2014-2018 | (mine) |
|  | Da videoen blev lavet, var antallet af aktive miner i hele Grønland …? stk. |

**Opgave 2. Beskriv Grønlands to største indtægtskilder samt deres fordele og ulemper.**

1) Bloktilskud

2) Fiskeri

**Opgave 3. Diskuter, om mineralske råstoffer er en mulig fremtidig indtægtskilde for Grønland.**

* Kom herunder ind på, hvilke råstoffer der nævnes i programmet, hvilke fordele de giver grønlænderne, og hvilke udfordringer denne indtægtskilde står overfor i Grønland.

**Opgave 4. Diskuter, om Danmark er interesseret i at ”beholde” eller ”slippe af med” Grønland (!)**

* Hvilke argumenter præsenteres af værten og de interviewede gæster i programmet?